**Centrum pre deti a rodiny Polomka**

**Dimitrovova 12, 976 66 Polomka**

**---------------------------------------------------------------------------------------------------------**

**Výzva na predloženie cenovej ponuky**

 **(**zadávanie zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov).

1. **Identifikácia verejného obstarávateľa**:

Názov: Centrum pre deti a rodiny Polomka

Adresa: Dimitrovova 12, 976 66 Polomka

IČO: 356 78 461

Kontaktná osoba: Mgr. Janka Pletková

Telefón: 048/ 24 33 027

Elektronická pošta: pam.polomka@ded.gov.sk

Internetová adresa: http://web.stonline.sk/slniecko/

**2. Názov predmetu zákazky**

 **„Oplotenie pozemku poplastovým pletivom na stĺpikoch a trapézom“**

**IA č. 40123**

1. **Opis predmetu zákazky a jeho rozsah**

Predmetom zákazky je oplotenie pozemku poplastovým pletivom na stĺpikoch a trapézom.

Predmet zákazky je podrobne vymedzený v zmysle Neoceneného výkazu výmer, ktorý tvorí prílohu č. 3 tejto Výzvy.

V prípade, že v podkladoch zákazky bude uvedený konkrétny názov výrobku resp. odkaz na konkrétny výrobok, môže uchádzač predložiť aj ekvivalent k tomuto výrobku. V prípade že uchádzač predloží ekvivalent, musí spolu s ponukou doplniť aj technické údaje k ponúkanému ekvivalentu. Za ekvivalent sa považuje výrobok s vlastnosťami a technickými parametrami rovnakými resp. lepšími, ako výrobok uvedený v podkladoch zákazky.

Verejný obstarávateľ umožní pred spracovaním cenovej ponuky obhliadku miesta dodania predmetu zákazky za účelom spresnenia požadovaných technických parametrov. Obhliadka sa uskutoční na adrese miesta dodania predmetu zákazky.

V prípade záujmu o účasť na obhliadke, záujemca alebo uchádzač ohlási svoju účasť kontaktnej osobe Centra pre deti a rodiny Polomka: Mgr. Janka Pletková, tel.: 048/24 33 027.

V prípade, že uchádzač neocení položku v oceňovacej časti predmetu zákazky uvedenú v tejto Výzve na predloženie ponuky, nebude jeho ponuka akceptovaná a bude vylúčená. Uchádzačom navrhovaná zmluvná cena pre predmet zákazky bude vyjadrená v EUR s DPH.

Všetky náklady a výdavky spojené s prípravou a predložením ponuky znáša uchádzač bez finančného nároku voči obstarávateľskej organizácii, bez ohľadu na výsledok verejného obstarávania.

1. **Druh zákazky**

Zákazka s nízkou hodnotou, ktorej predmetom sú stavebné práce.

Spoločný slovník obstarávania (CPV):

45000000-7 Stavebné práce

45342000-6 Montáž oplotenia

34928200-0 Ploty

**5. Predpokladaná hodnota zákazky**

Predpokladaná hodnota zákazky bola verejným obstarávateľom určená v zmysle § 6 zákona o verejnom obstarávaní vo výške: **2 708,34 Eur bez DPH.**

Cenová ponuka, ktorá bude obsahovať návrh ceny predmetu zákazky s hodnotou určenou bez DPH vyššou ako je určená predpokladaná hodnota zákazky, sa považuje za inak neprijateľnú cenovú ponuku a nebude zaradená do vyhodnotenia cenových ponúk a  jej nezaradenie s dôvodmi nezaradenia oznámi verejný obstarávateľ uchádzačovi, ktorý danú cenovú ponuku predložil.

1. **Rozdelenie predmetu zákazky na časti / variantné riešenie**

Verejný obstarávateľ neumožňuje predloženie cenovej ponuky na časti. Cenovú ponuku požaduje predložiť na celý predmet zákazky.

**Možnosť predloženia variantných riešení**

Verejný obstarávateľ neumožňuje predloženie variantných riešení. Ak súčasťou cenovej ponuky bude aj variantné riešenie, nebude takéto variantné riešenie zaradené do vyhodnotenia ponúk.

1. **Trvanie zmluvy / objednávky alebo lehota pre ukončenie realizácie diela**

Verejný obstarávateľ vystaví úspešnému uchádzačovi na predmet zákazky objednávku. Termín ukončenia zákazky je do 1 mesiaca odo dňa prevzatia staveniska. Úspešný uchádzač je povinný prevziať stavenisko do 5 dní odo dňa doručenia objednávky.

1. **Miesto dodania predmetu zákazky a plnenia**

 Rodinný dom, ulica SNP č. 123, 976 66 Polomka.

1. **Obchodné podmienky financovania predmetu zákazky / stanovenie ceny celkom za predmet zákazky**

Predmet zákazky bude financovaný z prostriedkov štátneho rozpočtu.

Úhrada za poskytnutie tovaru a služieb bude realizovaná formou bezhotovostného platobného styku na základe daňového dokladu vystaveného poskytovateľom, splatnosť ktorého je do 30. dní odo dňa doručenia daňového dokladu. Neoddeliteľnou prílohou faktúry je preberací protokol podpísaný oprávneným zástupcom verejného obstarávateľa.

**Verejný obstarávateľ neposkytuje preddavok ani zálohovú platbu.**

Cena za predmet zákazky musí zahŕňať všetky náklady spojené s plnením predmetu zákazky definovaným v bode 3 tejto Výzvy a v zmysle neoceneného výkazu výmer a návrh ceny bude tvoriť súčet cien jednotlivých položiek predmetu zákazky uvedených v rámci opisu predmetu zákazky a súvisiacich príloh tejto Výzvy.

Verejný obstarávateľ nebude akceptovať žiadne navýšenie cien z dôvodu nedostatočného preštudovania podmienok uvedených v tejto Výzve, alebo úpravu jednotkových cien o sadzbu DPH.

Návrh ceny – návrh na plnenie kritéria verejný obstarávateľ žiada predložiť v ponuke v štruktúre a vo forme podľa prílohy č. 2. Ak  uchádzač nie je platcom DPH, ním navrhovaná cena celkom za predmet zákazky bude zahŕňať aj čiastku DPH vo výške 0, hodnota zákazky cena celkom je konečná.

Na danú skutočnosť, že uchádzač nie je platcom DPH upozorní uvedením tejto informácie v ponuke v prílohe č. 2.

1. **Podmienky účasti uchádzačov**

Uchádzač je povinný predložiť doklad o oprávnení podnikať (živnostenské oprávnenie alebo výpis zo živnostenského registra alebo iné než živnostenské oprávnenie) vydané podľa osobitného predpisu alebo výpis z obchodného registra alebo doklad o zapísaní v profesijnom zozname vedenom profesijnou organizáciou podľa § 32 ods. 1, písm. e) a písm. f) zákona o verejnom obstarávaní, ktorým preukáže, že je oprávnený uskutočňovať požadované práce a poskytovať služby a čestné vyhlásenie o tom, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Uchádzač je povinný vyhlásiť, že sa v plnom rozsahu oboznámil s charakterom a rozsahom predmetu zákazky v zmysle podmienok stanovených obstarávateľom, sú mu známe všetky kvalitatívne, kvantitatívne a iné podmienky zákazky, že disponuje všetkými potrebnými znalosťami, právomocami, skúsenosťami a kompetenciami k tomu, aby splnil svoje záväzky vyplývajúce z realizácie zákazky, a že nemá právoplatne uložený zákaz účasti vo verejnom obstarávaní.

1. **Obsah ponuky**

Cenová ponuka predložená uchádzačom musí obsahovať:

- Identifikačné údaje uchádzača v rozsahu podľa prílohy č. 1 tejto Výzvy a musí byť podpísaný

 osobou oprávnenou jednať za uchádzača alebo v jeho mene.

- Doklad o oprávnení podnikať podľa bodu 10. tejto Výzvy.

- Vyhlásenie v zmysle bodu 10. tejto Výzvy (príloha č. 4).

- Vyplnený návrh na plnenie kritéria na vyhodnotenie ponúk, ktorý tvorí prílohu č. 2 tejto Výzvy, na predmet zákazky špecifikovaný v bode 3. tejto Výzvy a v zmysle Neoceneného výkazu výmer, ktorý tvorí prílohu č. 3 tejto Výzvy.

* Položkový rozpočet s ocenením jednotlivých prvkov predmetu zákazky v zmysle opisu predmetu zákazky uvedeného v bode 3. tejto Výzvy a v zmysle Neoceneného výkazu výmer, ktorý tvorí prílohu č. 3 tejto Výzvy.
* Uchádzač, ktorý nie je platcom DPH, na túto skutočnosť upozorní v ponuke.

- Súhlas so spracovaním osobných údajov - príloha č. 5 tejto Výzvy.

**Nepredloženie niektorého z dokumentov alebo dokladov uvedených v  bode 10. a 11. tejto Výzvy zakladá právo verejného obstarávateľa nezaradiť takúto ponuku do procesu vyhodnotenia cenových ponúk.**

1. **Kritéria na vyhodnotenie cenových ponúk, spôsob ich uplatnenia**

Verejný obstarávateľ zvolil pre vyhodnotenie predložených ponúk zadávanej zákazky kritérium: **najnižšia cena celkom vrátane DPH,** čiže cena za celý predmet zákazky vrátane DPH (jediné kritérium) na základe § 44 ods. 3 písm. c) zákona o verejnom obstarávaní.

Po vyhodnotení cenových ponúk a po určení poradia a úspešnosti, verejný obstarávateľ oznámi výsledok uchádzačom. Úspešnému uchádzačovi oznámi verejný obstarávateľ prijatie jeho ponuky a vyzve ho na súčinnosť vedúcu k uzatvoreniu objednávky.

**13. Lehota a miesto na predloženie cenovej ponuky**

Lehota na predkladanie ponúk je **02.09.2019, najneskôr do 14:00 hod.**

Adresa, na ktorú sa majú ponuky doručiť:

- zaslanie poštou na adresu: Centrum pre deti a rodiny Polomka, Dimitrovova 12, 976 66 Polomka,

- osobné doručenie na adresu: Centrum pre deti a rodiny Polomka, Dimitrovova 12, 976 66 Polomka,

- elektronicky na uvedený e-mail: pam.polomka@ded.gov.sk

Ponuky sa predkladajú v slovenskom jazyku.

**14. Ďalšie informácie**

Z postupu verejného obstarávania - predmetného prieskumu trhu, zabezpečovaného formou výzvy na predkladanie cenových ponúk pre oslovené subjekty a predkladateľov cenovej ponuky (ďalej aj ako „uchádzač“) nevyplývajú na základe predloženej cenovej ponuky žiadne nároky na vystavenie objednávky na plnenie predmetu zákazky, oprávnenia spojené s revíznymi postupmi podľa zákona o verejnom obstarávaní ani právo na úhradu nákladov spojených s jej predložením.

Pracovný čas verejného obstarávateľa je od 07.30 hod. do 15.30 hod.

V Polomke, dňa 23.08.2019

Za ochotu a spoluprácu Vám vopred ďakujeme

Osoba zodpovedná za verejné obstarávanie Štatutárny zástupca verejného obstarávateľa

.................................................................... ...................................................................

 Mgr. Janka Pletková Mgr. Marta Kysucká

 Účtovníčka CDR Polomka Riaditeľka CDR Polomka